smcproject/ml-wiki-sentences huggingface dataset:
(നോക്കുക: നളചരിതം) അവലംബം ↑ സമ്പൂർണ്ണ രാമായണം -– ഡോ.പി.എസ്.നായർ -- ISBN 81-85973-30-X വിദ്യാരംഭം പ്രസിദ്ധീകരണം, ആലപ്പുഴ ↑ http://www.sacred-texts.com/hin/m03/m03106.htm ↑ അദ്ധ്യാത്മരാമായണം വ്യാഖ്യാനസഹിതം -- തുഞ്ചത്ത് എഴുത്തച്ഛൻ -- ISBN 81-8264-071-7 -- മാതൃഭൂമി പബ്ലീഷർ, കോഴിക്കോട് ↑ സമ്പൂർണ്ണ രാമായണം -– ഡോ.പി.എസ്.നായർ -- ISBN 81-85973-30-X വിദ്യാരംഭം പ്രസിദ്ധീകരണം, ആലപ്പുഴ
ഭഗവാൻ (മലയാള ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Bhagavan_(Film) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രശാന്ത് മാമ്പുള്ളി സംവിധാനം ചെയ്ത് 2009 ൽ പുറത്തിറങ്ങിയ ഒരു മലയാളചലച്ചിത്രമാണ് ഭഗവാൻ.
മോഹൻലാൽ , ലക്ഷ്മി ഗോപാലസ്വാമി , ഡാനിയൽ ബാലാജി തുടങ്ങിയവരാണ് പ്രധാന അഭിനേതാക്കൾ.
ഈ ചലച്ചിത്രത്തിന്റെ മുഴുവൻ ചിത്രീകരണവും 19 മണിക്കൂറുകൾക്കുള്ളിൽ നിർവ്വഹിച്ചു എന്നുള്ളതിനാലാണ് ഈ ചിത്രം പ്രശസ്തമായത്.
തീവ്രവാദത്തിനെതിരായുള്ള സന്ദേശമാണ് ഈ ചിത്രം നൽകുന്നത്.
9am നും 11am നും ഇടക്ക്, ഒരു ആശുപത്രി പിടിച്ചെടുക്കുന്ന തീവ്രവാദി സംഘത്തിനെതിരെ ഡോ.ബാലഗോപാൽ നടത്തുന്ന പോരാട്ടമാണ് ഈ ചിത്രത്തിൽ പറയുന്നത്.
ആറ് വ്യത്യസ്ത ലൊക്കേഷനുകളിൽ ഒരേ സമയത്തായാണ് ഈ ചിത്രം ചിത്രീകരിച്ചിരിക്കുന്നത്.
ഇതിന്റെ ചിത്രീകരണത്തിനായി ഏഴ് ക്യാമറകൾ ഉപയോഗിച്ചു.
12 മണിക്കൂറിനുള്ളിൽ ചിത്രീകരണം പൂർത്തിയാക്കാനാണ് ഉദ്ദേശിച്ചിരുന്നതെങ്കിലും അപ്രതീക്ഷിതമായി പെയ്ത മഴമൂലം ചിത്രീകരണം കുറച്ച് നേരത്തേക്ക് തടസ്സപ്പെട്ടു.
സംവിധായകനായ പ്രശാന്ത് മാമ്പുള്ളിയുടെ സഹായത്തിന് നാല് സഹസംവിധായകരും ഏഴ് സംവിധാന സഹായികളും ഉണ്ടായിരുന്നു.
ഈ ചിത്രത്തിന്റെ ഛായാഗ്രാഹകനായിരുന്ന ലോകനാഥന് 18 സഹായികളും ഉണ്ടായിരുന്നു.
അഭിനേതാക്കൾ മോഹൻലാൽ - ഡോ. ബാലഗോപാൽ ഡാനിയൽ ബാലാജി - സൈഫുദ്ദീൻ ലക്ഷ്മി ഗോപാലസ്വാമി - പ്രിയ ശിവജി ഗുരുവായൂർ - സക്കറിയ തോമസ്, കേരള ആഭ്യന്തര മന്ത്രി ഇബ്രാഹിം കുട്ടി - ഡോക്ടർ ലെന - മരിയ (ഹെഡ് നേഴ്സ്) ശ്രീജിത്ത് രവി - ആഭ്യന്തര മന്ത്രിയുടെ പി.എ. സുധീഷ് - അറ്റൻഡർ ദിനേശൻ അവലംബം
ഭഗവാൻ മഹാവീർ വികലാംഗ് സഹായ സമിതി (ബി.എം.വി.എസ്.എസ്)
രാജസ്ഥാനിലെ ജയ്‌പൂർ ആസ്ഥാനമാക്കി പ്രവർത്തിക്കുന്ന ഒരു സന്നദ്ധ സംഘടനയാണ് ഭഗവാൻ മഹാവീർ വികലാംഗ സഹായതാ സമിതി (ബി.എം.വി.എസ്‌.എസ്‌) .
അംഗവിച്ഛേദനത്തിന്‌ ഇരയായവരെ പ്രത്യാശ നൽകി ജീവിതത്തിലേക്ക്‌ തിരികെയെത്തിക്കാൻ  പ്രയത്‌നിക്കുന്ന സംഘടനയാണ്‌ ഇത്.
ഇന്ത്യയിൽ അംഗവിച്ഛേദനത്തിന്‌ ഇരയായ അഞ്ചര ദശലക്ഷത്തോളം പേർ നിലവിലുള്ളതായാണ്‌ കണക്കാക്കപ്പെടുന്നത്‌.
വർഷം തോറും 25,000 പേർ കൂടി രോഗങ്ങളും അപകടങ്ങളും കാരണം ഈ പട്ടികയിൽ ചേർക്കപ്പെടുന്നതായി ആരോഗ്യരംഗത്തുള്ളവർ പറയുന്നു.
1975 ൽ ഡി. ആർ. മെഹ്‌തയാണ് ബി.എം.വി.എസ്‌.
എസ്. സ്ഥാപിച്ചത് .
വികലാംഗർക്കുള്ള കൃത്രിമക്കാലുകൾ , ക്രച്ചസ് , വീൽചെയർ തുടങ്ങിയവയും മറ്റു സഹായങ്ങളും തികച്ചും സൗജന്യമായിത്തന്നെ ഈ സംഘടന ലഭ്യമാക്കുന്നു.
ജയ്‌പൂർ പാദങ്ങൾ എന്നപേരിൽ പ്രശസ്തമായ കൃത്രിമ കാലുകൾക്ക്‌ പിന്നിൽ പി.കെ സേഥി , ഭഗവാൻ മഹാവീർ വികലാംഗ സഹായതാ സമിതി എന്നിവയാണ്.
കൂടാതെ ഡി. ആർ. മെഹ്‌തയുടെ പ്രവർത്തനങ്ങളും എടുത്തു പറയേണ്ടതാണ്.
ലോകത്തിലെ തന്നെ എറ്റവും വലിയ ലിമ്പ്‌ ഫിറ്റിംഗ്‌ സോസൈറ്റിയാണ്‌ ബി.എം.വി.എസ്‌.
ഇന്ത്യയിൽ ശ്രീനഗർ മുതൽ ചെന്നൈ വരെയും ഗുവാഹട്ടി മുതൽ അഹമ്മദാബാദ്‌ വരെയുമായി 22 സാറ്റലൈറ്റ്‌ സെന്ററുകളാണ്‌ ഈ നോൺ പ്രോഫിറ്റബിൾ സാമൂഹ്യ സംരംഭത്തിന്‌ ഉള്ളത്‌.
കൂടാതെ മെട്രോ നഗരങ്ങളായ ഡൽഹി , പൂനെ, മുംബൈ , ബംഗളൂരു എന്നിവിടങ്ങളിലും ബിഎംവിഎസ്‌എസിന്‌ ഫിറ്റിംഗ്‌ സെന്ററുകളുണ്ട്‌.
1.3 മില്യൺ ആളുകൾക്ക്‌ ഈ സംഘടന പുതു ജീവൻ നൽകിക്കഴിഞ്ഞു.
പ്രതിവർഷം ശരാശരി 65,000 പേർക്ക്‌ ബിഎംവിഎസ്‌എസ്‌ പ്രോസ്‌തറ്റിക്‌ സഹായം നൽകുന്നു.
ദാരിദ്ര്യരേഖയ്‌ക്ക്‌ താഴെയുള്ളവർക്ക്‌ സൗജന്യ നിരക്കിലാണ്‌ സംഘടന കാലുകളും മറ്റു കൃത്രിമ ശരീരഭാഗങ്ങളും വെച്ച്‌ നൽകുന്നത്‌.
സ്വന്തം ജീവിതാനുഭവമാണ്‌ ഡി.ആർ മെഹ്‌തയെ മഹത്തായ ഇത്തരമൊരു സംരംഭത്തിലേക്ക്‌ തിരിയാൻ പ്രേരിപ്പിച്ചത്‌.
1969 ൽ പൊഖ്‌റാനിൽ ഉണ്ടായ അപകടത്തിൽ അദ്ദേഹത്തിന്‌ ഗുരുതമായി പരുക്കേറ്റു.
43 കഷ്‌ണങ്ങളായി ചിതറിയ അദ്ദേഹത്തിന്റെ തുടയെല്ല്‌ കൂട്ടിച്ചേർക്കാൻ വൈദ്യശാസ്‌ത്രത്തിനായില്ല.
അഞ്ചു മാസത്തെ ആശുപത്രിവാസത്തിനുശേഷം വിദഗ്‌ധ ചികിത്സയ്‌ക്കായി അമേരിക്കയിലേക്ക്‌ പോകവേയാണ്‌ അദ്ദേഹം ജയ്‌പൂർ കാലുകളെക്കുറിച്ചും അതിന്റെ പ്രത്യേകതകളെക്കുറിച്ചും മനസ്സിലാക്കുന്നത്‌.
സ്വന്തം അനുഭവത്തിൽ നിന്നും വികലാംഗരുടെ ദുഃഖം തിരിച്ചറിഞ്ഞ അദ്ദേഹം പിന്നീട്‌ അതിന്റെ പരിഹാരത്തിനായുള്ള പ്രവർത്തനങ്ങളിൽ മുഴുകുകയായിരുന്നു.
1968 ൽ പണ്ഡിത്‌ റാം ചന്ദ്ര ശർമ എന്ന ശിൽപ്പിയാണ്‌ ജയ്‌പൂർ പാദങ്ങൾ ഡിസൈൻ ചെയ്യുന്നത്‌.
ജയ്‌പൂർ സവായ്‌ മാൻസിംഗ്‌ മെഡിക്കൽ കോളേജിലെ ഓർത്തോപീഡിക്‌സ്‌ വിഭാഗം തലവനായിരുന്ന മഗ്‌സസെ അവാർഡ്‌ ജേതാവ്‌ ഡോ. പി.കെ സേഥിന്റെ നേതൃത്വത്തിലായിരുന്നു അത്‌.
ഈ കൃത്രിമ കാലുകളുടെ ഉപയോഗ ക്ഷമത തിരിച്ചറിഞ്ഞ ദേവേന്ദ്ര രാജ്‌ മെഹ്‌ത എന്ന ഐ.എ.എസുകാരൻ 1975 ലാണ്‌ ബി.എം.വി.എസ്‌.
എസിന്‌ തുടക്കം കുറിച്ചത്‌.
പൊയ്‌ക്കാലുകൾ മാത്രമല്ല, കൃത്രിമ കൈകൾ, പോളിയോ ബാധിച്ചവർക്കുള്ള കാലിപേർസ്‌, അംഗ വിച്ഛേദം സംഭവിച്ചവർക്കായുള്ള ഫിസിയോ തെറാപ്പി ചികിത്സ, അവരെ സാധാരണ ജീവിതത്തിലേക്ക്‌ കൊണ്ടുവരുന്നതിനുള്ള മാനസിക ചികിത്സകൾ എന്നിവയും ബി.എം.വി.എസ്‌.
എസ്‌ നൽകുന്നു.
ബി.എം.വി.എസ്‌.
എസിൽ ചികിത്സ തേടിയെത്തുന്ന ഓരോ വ്യക്തിക്കും വളരെ ലളിതമായ പ്രക്രിയയിലൂടെ സംഘടനയുടെ വൈദ്യസഹായം ലഭിക്കുന്ന വിഭാഗത്തിന്റെ ഭാഗമാകാം.
ഒരിക്കൽ ബി.എം.വി.എസ്‌.
എസ്സിൽ പ്രവേശനം ലഭിച്ചാൽ പിന്നെ അവരുടെ പ്രോസ്‌തെസിസ്‌ ലഭിക്കും വരെയുള്ള ചികിത്സാ ചെലവുകൾ സംഘടന തന്നെ വഹിക്കും.
ഇതും കാണുക പി.കെ സേഥി ജയ്‌പൂർ പാദങ്ങൾ അവലംബം ↑ http://www.jaipurfoot.org/01_org_whoarewe.asp ↑ http://www.acronymfinder.com/Bhagwan-Mahaveer-Viklang-Sahayata-Samiti-%28limb_fitting-organization%3B-Jaipur,-India%29-%28BMVSS%29.html ↑ കേരള കൗമുദി ശേഖരിച്ചത് 2019 ജൂലൈ 19 ↑ വൺ ഇന്ത്യ മലയാളം ശേഖരിച്ചത് 2019 ജൂലൈ 19
ഭഗവാൻ സഹായ് ഇംഗ്ലീഷ് വിലാസം https://ml.wikipedia.org/wiki/Bhagwan_Sahay
ഭഗവാൻ സഹായ് (February 15, 1905 – December 6, 1986 ) 1966 ഫെബ്രുവരി 6 മുതൽ 1967 മേയ് 15 വരെ കേരളത്തിന്റെ ഗവർണ്ണറായി സേവനമനുഷ്ടിച്ചിരുന്നു.
1967 മേയ് 15 മുതൽ 1973 ജൂലൈ3 വരെ ജമ്മു കാശ്മിരിന്റെ ഗവർണ്ണറായി.
അദ്ദേഹം ഒരു ഐ. സി. എസ് ഓഫീസർ ആയിരുന്നു.
കേരള ഗവർണ്ണർ ആയിരുന്ന അജിത് പ്രസാദ് ജെയിനിനെപ്പോലെ അദ്ദേഹവും ഉത്തർപ്രദേശിലെ മൊറാദാബാദിലെ ചന്ദൗസി എസ്. എം. കോളെജിന്റെ പൂർവ്വവിദ്യാർഥിയായിരുന്നു.
കേരള ഗവർണ്ണർ ആകും മുൻപ് അദ്ദേഹം പഞ്ചാബിന്റെ ലഫ്റ്റനന്റ് ഗവർണ്ണറും ആയിരുന്നു.
മുൻ കേരളാ ഗവർണ്ണറും പിന്നീട് ഇന്ത്യയുടെ പ്രസിഡന്റും ആയ വി. വി. ഗിരിയുടെ കീഴിൽ അദ്ദേഹം ഗവർണ്ണർമാരുടെ കമ്മിറ്റിയുടെ തലവനായി.
അദ്ദേഹത്തെ രാഷ്ട്രം പദ്മഭൂഷൻ നൽകി ആദരിച്ചിട്ടുണ്ട്.
മുൻ ആസ്സാം ഗവർണ്ണർ ആയിരുന്ന വിഷ്ണു സഹായ് യുടെ ഇളയ സഹോദരനാണ്.
മുസഫർ അലി ഇംഗ്ലീഷ് വിലാസം https://ml.wikipedia.org/wiki/Muzaffar_Ali
ചലച്ചിത്രസംവിധായകനും കവിയുമാണ് രാജാ മുസഫർ അലി (ജനനം : 21 ഒക്ടോബർ 1944).
ലഖ്‌നൗവിൽ ജനിച്ചു.
കോട്വാരയിലെ രാജാവായിരുന്നു അച്ഛൻ.
ഗമൻ, കിസാൻ, അവദ് എന്നിവയടക്കം 18-ഓളം സിനിമകൾ സംവിധാനംചെയ്തു.
മുസഫർ അലിയുടെ സ്വപ്‌നപദ്ധതിയായ സൂണി ഇതുവരെ പുറത്തിറക്കാനായിട്ടില്ല.
സുഭാഷിണി അലി ആദ്യഭാര്യയായിരുന്നു.
വിവാഹ മോചനം നേടി ഫാഷൻ ഡിസൈനറായ മീരയെ വിവാഹം കഴിച്ചു.
സിനിമകൾ ഗമൻ കിസാൻ അവദ് ഉമ്രാവോ ജാൻ പുരസ്കാരങ്ങൾ പത്മശ്രീ (2005) രാജീവ് ഗാന്ധി സദ്ഭാവനാ പുരസ്‌കാരം അവലംബം ↑ പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മുസഫർ അലി A man for all arts
മുസമ്മിൽ ഇംഗ്ലീഷ് വിലാസം https://ml.wikipedia.org/wiki/Al-Muzzammil
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ എഴുപത്തിമൂന്നാം അദ്ധ്യായമാണ്‌ മുസമ്മിൽ (വസ്ത്രത്താൽ പുതച്ചു മൂടിയവൻ).
സൂക്തങ്ങൾ : 20 മുൻപുള്ള സൂറ: ജിന്ന് (ഖുർആൻ അദ്ധ്യായം) ഖുർആൻ അടുത്ത സൂറ: മുദ്ദഥിർ സൂറത്ത്
(അദ്ധ്യായം) 73
മുസാ അരുണാചലൻസിസ് ഇംഗ്ലീഷ് വിലാസം https://ml.wikipedia.org/wiki/Musa_arunachalensis
അരുണാചൽപ്രദേശിലെ മഴക്കാടുകളിൽ നിന്ന് കോഴിക്കോട് സർവ്വകലാശാലയിലെ ഗവേഷകസംഘം കണ്ടെത്തിയ ഒരിനം പുതിയ വാഴയാണ് മുസാ അരുണാചലൻസിസ് .
9 മീറ്ററോളം ഉയരത്തിൽ വളരുന്ന ഇവയുടെ കുലകൾ സാധാരണ വാഴയുടേതുപോലെ താഴേക്കല്ല മുകളിലേക്കാണ് നിൽക്കുക.
40 സെ മീ നീളമുള്ള 30ഓളം കായ്കൾ ഉണ്ടാവാറുണ്ട്.
വാഴക്കുടപ്പന് നല്ല ചുമപ്പ് നിറമാണ് ഉള്ളത് അവലംബം
മുസനേസ് ലോറ ഇംഗ്ലീഷ് വിലാസം https://ml.wikipedia.org/wiki/Musanase_Laura
ഒരു റുവാണ്ടൻ നടിയാണ് മുസനേസ് ലോറ (ജനനം 1993) .
റുവാണ്ടയിലെ ഏറ്റവും ജനപ്രിയ നടിമാരിൽ ഒരാളായ ലോറ ജനപ്രിയ ടെലിവിഷൻ റുവാണ്ടൻ സിറ്റ്‌കോം സിറ്റി മെയ്ഡിലെ 'നികുസെ' എന്ന കഥാപാത്രത്തിലൂടെയാണ് അറിയപ്പെടുന്നത്.
1993-ൽ ടാൻസാനിയയിൽ ജനിച്ച അവർ റുവാണ്ടയിൽ ആറ് സഹോദരങ്ങളുള്ള ഒരു കുടുംബത്തിലാണ് വളർന്നത്.
നയാഗതരെ ജില്ലയിലെ ബ്രൈറ്റ് അക്കാദമി പ്രൈമറി സ്കൂളിൽ പ്രൈമറി സ്കൂൾ വിദ്യഭ്യാസം പൂർത്തിയാക്കി.
പിന്നീട് അവർ സെക്കൻഡറി വിദ്യാഭ്യാസത്തിനായി ലൈസി ഡി കിഗാലിയിൽ ചേരുകയും FAWE ഗേൾസ് സ്കൂളിൽ നിന്ന് വിദ്യാഭ്യാസം പൂർത്തിയാക്കുകയും ചെയ്തു.
ഗിസോസി സെക്ടറിലെ ഗാസബോ ജില്ലയിലാണ് അവർ ഇപ്പോൾ താമസിക്കുന്നത്.
സിറ്റി മെയ്ഡ് എന്ന ടെലിവിഷൻ സിറ്റ്‌കോമിലൂടെ 'നികുസെ' എന്ന പ്രധാന വേഷത്തിലൂടെ അവർ അഭിനയരംഗത്തേക്ക് കടന്നു.
അവരുടെ വേഷം പൊതുജനങ്ങൾക്കിടയിൽ വളരെ ജനപ്രിയമായിത്തീർന്നു.
കുറച്ച് വർഷത്തേക്ക് അവർ ഈ വേഷത്തിൽ നിന്ന് വിട്ടുനിന്നു.
അവിടെ ആരാധകർ സങ്കടം പ്രകടിപ്പിച്ചു.
എന്നിരുന്നാലും, ഉടൻ തന്നെ സീരിയലിൽ തിരിച്ചെത്തുമെന്ന് അവർ പിന്നീട് സ്ഥിരീകരിച്ചു.
റുവാണ്ട മൂവി അവാർഡിൽ മികച്ച നടിക്കുള്ള വിഭാഗത്തിലും അവർ തിരഞ്ഞെടുക്കപ്പെട്ടു.
ഫിലിമോഗ്രഫി Year Film Role Genre Ref. 2018 City Maid Nikuze TV sitcom അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മുസനേസ് ലോറ Some of the well-known in Rwandan cinema are proud of its achievements Archived 2020-12-12 at the Wayback Machine .
Discover Rwanda
Archived 2020-12-12 at the Wayback Machine .
മുസന്ധം ഇംഗ്ലീഷ് വിലാസം https://ml.wikipedia.org/wiki/Musandam_Governorate മുസന്ദം ഉപദ്വീപിലെ ഒരു ഗ്രാമം മുസന്ദം ഉപദ്വീപിന്റെ ഒരു ആകാശക്കാഴ്ച.
യിലെ വടക്കൻ എമിറേറ്റുകളായ റാസ് അൽ ഖൈമ യോടും ഫുജൈറയോടും ചേർന്ന് കിടക്കുന്ന ഒരു മുനമ്പാണ്‌ മുസന്ധം ഉപദ്വീപ്.
(Arabic : مسندم)(English : Musandam Peninsula) യു.എ.ഇ.
എമിറേറ്റുകളുമായി അതിർത്തി പങ്കിടുന്നുണ്ടെങ്കിലും ഒമാൻ രാജ്യാതിർത്തിയിൽ പെടുന്നതാണ്‌ മുസന്ദം ഉപദ്വീപ്.
ഒമാൻ ഗൾഫ് കടലിടുക്ക് അവസാനിച്ച് ഹോർമുസ് കടലിടുക്കുമായിചേരുന്ന ഭാഗത്ത് കടലിലേയ്ക്ക് നൂറ് കിലോമീറ്ററോളംതള്ളി നിൽക്കുന്ന ഒരു മുനമ്പാണ്‌ ഈ ഉപദ്വീപ് പ്രദേശം
ഏകദേശം 1800 ചതുരശ്ര കിലോമീറ്ററോളം വ്യാപിച്ചു കിടക്കുന്ന ഈ പ്രദേശത്തിന്റെ ഒട്ടുമിക്കഭാഗങ്ങളും സമുദ്രത്തിലേയ്ക്ക് തള്ളിനിൽക്കുന്നവയാണ്‌.
മനോഹരമായ പർവ്വതനിരകളാലും തടാകങ്ങളാലും സമൃദ്ധമായ ഈ പ്രദേശം പ്രധാനപ്പെട്ട ടൂറിസം കേന്ദ്രമെന്ന നിലയിൽ ലോകശ്രദ്ധയാകർഷിച്ച് വരുന്നു.
ജീവക്രമം
ഏകദേശം 28000 ത്തോളം ജനങ്ങൾ താമസിക്കുന്ന മുസന്ധത്തിലെ ഗ്രാമീണരുടെ പ്രധാനവരുമാനമാർഗ്ഗങ്ങൾ കൃഷിയും മസ്യബന്ധനവും പനയോലയും മറ്റും ഉപയോഗിച്ചുള്ള കരകൗശലവസ്തുക്കളുടെ നിർമ്മാണവും മറ്റുമാണ്‌.
ടൂറിസ്റ്റുകളായ സ്വദേശി-വിദേശസഞ്ചാരികളുടെ വരവോടെ ബോട്ടുസവാരിയും തീരദേശകടല്പാതകളിലൂടെയുള്ള ജലഗതാഗതവും പ്രധാന വരുമാനമാർഗ്ഗമായിരിക്കുന്നു.
പ്രധാന പട്ടണം തലസ്ഥാനമായ ഖസബ് ആണ്‌.
പഴയകാല പോർച്ചുഗീസ് താവളമായിരുന്നു തന്ത്രപ്രധാന മുസന്ദം മേഖല എന്ന് പറയപ്പെടുന്നു.
ഒമാനിൽ നിന്ന് 500 കിലോമീറ്ററാണ് ഇവിടേക്കുള്ള ദൂരം.
കടൽ മാർഗ്ഗവും വിമാനമാർഗ്ഗവും മാത്രമേ ഒമാനിൽ നിന്ന് നേരിട്ട് ഇവിടെയെത്താനാവൂ.
യു.എ.ഇ യിലെ റാസൽഖൈമ, ഫുജൈറ എന്നീ എമിറേറ്റുകളിൽ നിന്ന് മലമ്പ്രദേശങ്ങളിലൂടേ നിർമ്മിച്ച റോഡ്മാർഗ്ഗം മുസന്ദം പ്രദേശത്ത് എത്തിച്ചേരാവുന്നതാണ്‌.
റാസൽ ഖൈമയിൽ നിന്ന് ഏകദേശം അമ്പത് കിലോമീറ്റർ വടക്കോട്ട് സഞ്ചരിച്ചാൽ യു.എ.ഇ.
യുടേ ദഹറ ചെക്ക് പോയന്റിലും ഒമാന്റെ ചെക്ക് പോയന്റായ റ്റിബറ്റിലും എത്തിച്ചേരും .
അവിടെ ആവശ്യമായ യാത്രാരേഖകൾ സഹിതം അപേക്ഷനൽകിയാൽ ഒരുമാസത്തേക്കുള്ള വിസ അനുവദിച്ചു കിട്ടുകയും അവിടെന്ന് ഒമാനിലേക്ക് പ്രവേശിക്കുകയും ചെയ്യാം.
ഇടതുവശത്ത് കടലും വലതുവശത്ത് മലകളും അതിരിടുന്ന മനോഹര പാതയിലൂടെ ഏകദേശം 35 കിലോമീറ്റർ സഞ്ചരിച്ച് മുസന്ധം ഗവർണറേറ്റിലെ ഏറ്റവും വലിയ വിലായത്തായ ഖസബിൽ എത്തിച്ചേരും
മുസന്ധം ഗവർണറേറ്റിന്റെ തലസ്ഥാന നഗരികൂടിയായ  ഖസബിലാണ് ഇവിടുത്തെ വിമാനത്താവളം സ്ഥിതിചെയ്യുന്നത്.
ഇത് ഖസബ് എയർപോർട്ട് എന്ന പേരിൽ അറിയപ്പെടുന്നു.
ദുബായിൽ നിന്നും മറ്റു പ്രധാന വിമാനത്താവളങ്ങളിൽ നിന്നും ഇവിടേയ്ക്ക് യാത്രാവിമാനങ്ങൾ സർവ്വീസ് നടത്തുന്നുണ്ട്.
ഒമാന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ചിത്രങ്ങൾ മുസന്ധത്തിലെ കസബ് വിലായത്തിൽ നിന്നും റാസൽഖൈമയിലേക്കുള്ള പാതയിലെ ഒരു ദൃശ്യം
മുസഫർനഗർ ജില്ല
പാകിസ്താനിലെ പഞ്ചാബ് സംസ്ഥാനത്തിലെ ഒരു ജില്ലയാണ് മുസഫർനഗർ ജില്ല .
ചെനാബ് നദിയുടെ തീരത്താണ് ഈ ജില്ലയുടെ ആസ്ഥാനം സ്ഥിതി ചെയ്യുന്നത്.
നാല് താലൂക്കുകളായി ജില്ലയെ വിഭജിച്ചിട്ടുണ്ട്.
ആലിപ്പൂർ,ജോടോയി,കോട്ട് അഡു,മുസഫർനഗർ എന്നിവയാണവ.
95% പേരും പഞ്ചാബിലെ ജനങ്ങൾക്ക് വിവിധ പഞ്ചാബി ഭാഷാ വകഭേദങ്ങൾ ഉപയോഗിക്കുന്നു.
മറ്റ് 5 ശതമാനം പേർ മറ്റ് ഭാഷകൾ സംസാരിക്കുന്നു.
ബിസി 997 ൽ സുൽത്താൻ മഹ്മൂദ് ഗസ്‌നവി , ഗസ്‌നവി രാജവംശത്തിന്റെ അധികാരത്തിലെത്തി അവലംബം
മുസലപർവ്വം
മഹാഭാരതത്തിലെ 18 പർവ്വങ്ങളിൽ 16 -മത്തെ പർവമാണ് മുസലപർവ്വം.
ശ്രീകൃഷ്ണന്റെ സ്വർഗ്ഗാരോഹണവും, യാദവരുടെ നാശവും ദ്വാരകയുടെ തിരോധാനവും ആണ് ഇതിലെ ഉള്ളടക്കം.
യുധിഷ്ഠിരന്റെ ഉൽപ്പാതദർശനം
ധൃതരാഷ്ട്രരും ഗാന്ധാരിയും ദാവാഗ്നിയിൽ എരിഞ്ഞിട്ട് 18 കൊല്ലം കഴിഞ്ഞു .
യുധിഷ്ഠിരൻ ഭാരതയുദ്ധം കഴിഞ്ഞു ചക്രവർത്തിയായിട്ടു 36 വർഷവും തികഞ്ഞു .
ഭാരതയുദ്ധം കഴിഞ്ഞു മുപ്പത്തിയാറാമത്തെ ആണ്ട് വന്നപ്പോൾ പാണ്ഡവജ്യേഷ്ഠനും കുരുരാജാവുമായ യുധിഷ്ഠിരൻ മഹാഭയങ്കരങ്ങളായ ചില ദുർന്നിമിത്തങ്ങൾ ദർശിച്ചു അസ്വസ്ഥനായി .
വരണ്ട കാറ്റ് ചരൽ വര്ഷിച്ചുകൊണ്ടു ആഞ്ഞു വീശി .
പക്ഷികൾ വലത്തു നിന്ന് ഇടത്തോട്ടു ചുറ്റിപ്പറന്നു .
നദികൾ പിന്നോട്ട് പാഞ്ഞു .
ചക്രവാളം പുകമൂടി കാണപ്പെട്ടു .
ആകാശത്തു നിന്നും ഉല്ക്കകൾ കത്തിക്കരിഞ്ഞു ഭൂമിയിൽ പതിച്ചു .
സൂര്യമണ്ഡലം പുകമൂടിയതുപോലെ കാണപ്പെട്ടു .
സൂര്യൻ ഉദിക്കുമ്പോൾ ചുറ്റും മേഘശകലങ്ങൾ കബന്ധങ്ങൾ പോലെ ചിതറിക്കിടന്നു .
സൂര്യനും ചന്ദ്രനും ഉദിക്കുമ്പോൾ അവയ്ക്കു ചുറ്റും മൂന്നു വർണ്ണങ്ങളിലുള്ള വലയങ്ങൾ കാണപ്പെട്ടു .
ആ വലയങ്ങളുടെ ബാഹ്യഭാഗം തീക്കനലിന്റെ ചുവപ്പും പുകയുടെ ചാരനിറവും ഉള്ളതായിരുന്നു .
അവ കണ്ടാൽ ആർക്കും ഭയം തോന്നും .
ഇത്തരത്തിലുള്ള അന്തരീക്ഷ സംബന്ധികളായും , ഭൗമികമായുമുള്ള ദുർന്നിമിത്തങ്ങൾ ദർശിച്ചു ചകിതനായ യുധിഷ്ഠിരൻ താമസിയാതെ തന്നെ യാദവകുലം നശിച്ച വാർത്തയും രാമകൃഷ്ണന്മാരുടെ പരമഗതിയും അറിഞ്ഞു സമുദ്രം വറ്റിയെന്നു കേട്ടതുപോലെ ഞെട്ടിത്തരിച്ചു .
മഹാപുരുഷന്മാരായ അവർക്കു അത് വിശ്വസിക്കാൻ കഴിഞ്ഞില്ല .
[ വ്യാസഭാരതം , മൗസലപർവ്വം , അദ്ധ്യായം 1 , ശ്ളോകങ്ങൾ 1 മുതൽ 10 വരെ ].
യദുകുലനാശത്തിനു കാരണം
പ്രധാനമായും രണ്ടു ശാപങ്ങളാണ് യാദവരുടെ നാശത്തിനും രാമകൃഷ്ണന്മാരുടെ പരമഗതിക്കും കാരണമായിത്തീർന്നതു .
അവയിലൊന്ന് കൗരവമാതാവായ ഗാന്ധാരിയുടെ ശാപവും മറ്റൊന്ന് മുനിമാരുടെ ശാപവുമായിരുന്നു .
ഗാന്ധാരീ ശാപം
18 ദിവസം നീണ്ടുനിന്ന മഹാഭാരതയുദ്ധം അവസാനിച്ചു .
തന്റെ 100 മക്കളും ഭീമനാൽ വധിക്കപ്പെട്ട താപത്താൽ ഗാന്ധാരി വെന്തുരുകി ആർത്തനാദത്തോടെ അവൾ നിലവിളിച്ചു .
സർവ്വനാശത്തിനും കാരണക്കാരൻ  ശ്രീകൃഷ്ണനാണെന്ന് മനസ്സിലാക്കിയ അവൾ ഭീമനോടും പാണ്ടവരോടും തോന്നിയ ക്രോധം മുഴുവൻ യാദവരോടും കൃഷ്ണനോടും പ്രകടിപ്പിച്ചു .
ഗാന്ധാരി ഇങ്ങനെ പറഞ്ഞു .
" അല്ലയോ കേശവാ , മഹാവിഷ്ണുവിന്റെ അംശമായ ഭവാൻ എന്തിനും പോന്നവനല്ലേ ? സര്വ്വശക്തനായ നീ വിചാരിച്ചിരുന്നെങ്കിൽ , കുരുക്കളെ ബാധിച്ച ഈ മഹാവിപത്ത് ഒഴിവാക്കാമായിരുന്നില്ലേ ?നീ എന്താണ് അതിനു ശ്രെമിക്കാതിരുന്നത്? തമ്മിൽ തല്ലി മരിച്ച ബന്ധുക്കളെ ഉപേഷിച്ച ഭവാൻ ബന്ധുവധം ചെയ്തവനാണ് .അതിനാൽ അപരാധിയായ നിന്നെ , എന്റെ പാതിവൃത്യശക്തിയാൽ ഞാനിതാ ശപിക്കുന്നു . "
ഇന്നേക്ക് മുപ്പത്തിയാറാമത് ആണ്ടു തികയുമ്പോൾ കുരുപാണ്ടാവർ തമ്മിലടിച്ചു നശിച്ചതുപോലെ , നിന്റെ യാദവരും തമ്മിൽതല്ലി നശിക്കുന്നതാണ് .
ആ സമയം നീചമായ ഒരു ഉപായത്താൽ നീയും മരിക്കുന്നതാണ് .
പുത്രന്മാരും , ഭർത്താക്കന്മാരുമൊക്കെ നഷ്ട്ടപ്പെട്ട വേദനയാൽ കുരുസ്ത്രീകൾ നെഞ്ചത്തടിച്ചു നിലവിളിക്കുന്നതുപോലെ , അന്ന് യാദവസ്ത്രീകളും നിലവിളിക്കുന്നതായിരിക്കും.
" 
ഈ ശാപവചസ്സുകൾ കേട്ടിട്ട് ഭഗവാൻ പുഞ്ചിരിയോടെ ഗാന്ധാരിയോടു ഇപ്റകാരം പറഞ്ഞു --" അല്ലയോ മാതാവേ , ഞാൻ ചെയ്യാനുദ്ദേശിച്ച കാര്യങ്ങൾ തന്നെയാണ് ഭവതിയിപ്പോൾ ശാപരൂപത്തിൽ പറഞ്ഞത് .
ദൈവം നിമിത്തമേ യാദവർക്കു നാശമുണ്ടാവുകയുള്ളൂ .
യാദവന്മാർ മഹാശക്തന്മാരാണ്.
ദേവന്മാർക്കോ ദാനവന്മാർക്കോ മനുഷ്യർക്കോ ആർക്കും അവരെ നശിപ്പിക്കാനാകില്ല .
വൃഷ്ണിചക്രം മുടിക്കുവാൻ ഞാനല്ലാതെ കരുത്തുള്ള മറ്റാരുമില്ല.
അതിനാൽ ഭവതിയുടെ ശാപം ഞാൻ സ്വീകരിക്കുന്നു.
ഭവതി പറഞ്ഞതുപോലെ യാദവന്മാർ പരസ്പരം ഏറ്റുമുട്ടി നശിക്കുന്നതാണ് .
ഭഗവാന്റെ ഈ വചനങ്ങൾ കേട്ട് പാണ്ഡവർ ഭയന്നു .
അവർക്കു ജീവിക്കണമെന്ന ആശ തന്നെയില്ലാതായി .
മുനിശാപം
മുപ്പത്തിയാറ് കൊല്ലം കഴിഞ്ഞപ്പോൾ , യാദവനാശം സൂചിപ്പിക്കുന്നതായ മറ്റൊരു ബ്രഹ്മശാപംകൂടിയുണ്ടായി.
അതിങ്ങനെയായിരുന്നു .
ഒരിക്കൽ , വിശ്വാമിത്രൻ , കണ്വൻ , നാരദൻ തുടങ്ങിയ മുനിമാർ ദ്വാരക സന്ദർശിക്കാനെത്തി.
ഇതറിഞ്ഞ ചെറുപ്പക്കാരായ യാദവന്മാരും , ശ്രീകൃഷ്ണപുത്രനായ സാംബനും മുനിമാരെ ഒന്ന് കളിയാക്കണമെന്ന ഉദ്ദേശത്തോടെ ഒരു പദ്ധതി തയ്യാറാക്കി .
അവർ സാംബനെ ഒരു ഗർഭിണിയുടെ വേഷം കെട്ടിച്ചു മുനിമാരുടെ മുന്നിൽ കൊണ്ടുവന്നിട്ടു ചോദിച്ചു .
"അല്ലയോ മുനീശ്വരന്മാരെ, ഇവൾ ബഭ്രുവിന്റെ പത്നിയാണ് .ഇവൾ പ്രസവിക്കുന്നത് ആൺകുട്ടിയോ പെണ്കുട്ടിയോ ? . മഹാതപസ്സികളായ മുനിമാർ നിജാവസ്ഥ മനസ്സിലാക്കിയിരുന്നു .അവർ ഇങ്ങനെ പറഞ്ഞു."
വാസുദേവന്റെ പുത്രനായ ഈ സാംബൻ പ്രസവിക്കും .
എന്നാൽ അതൊരു മുസലമായിരിക്കും .
ആ മുസലം കാരണം നിങ്ങളുടെ വംശം നശിക്കുകയും ചെയ്യും .
വാസുദേവനും ബലരാമനും ഈ നാശത്തിൽ നിന്നും മോചനം നേടുമെങ്കിലും ബലരാമൻ കടലിലാണ്ടുപോവുകയും കൃഷ്ണൻ വേടന്റെ അമ്പേറ്റു മൃത്യു പൂകുകയും ചെയ്യും".
ഈ വിവരം കൃഷ്ണൻ അറിഞ്ഞപ്പോൾ മുനിശാപം സത്യമാകുമെന്നു പറഞ്ഞു .
പിറ്റേന്ന് തന്നെ സാംബൻ ഒരു ഇരുംപുലക്കയെ പ്രസവിക്കുന്നു .
വിവരങ്ങൾ കേട്ടറിഞ്ഞ ഉഗ്രസേനൻ, ആ ഇരുമ്പുലക്കയെ രാകി സമുദ്രത്തിൽ കലക്കിക്കളയാൻ യദുക്കളെ ഉപദേശിച്ചു .
യദുക്കൽ സാംബൻ പ്രസവിച്ച ഉലക്കയെ രാകി പൊടിച്ചു സമുദ്രത്തിൽ കലക്കി .
ആപത്തൊഴിഞ്ഞെന്നു കരുതി അവർ ആശ്വസിച്ചു .
മദ്യനിരോധനം
ദ്വാരകയിൽ ആപത്തുകളൊന്നും സംഭവിക്കാതിരിക്കാൻ , ഭഗവാൻ മദ്യനിരോധനം ഏർപ്പെടുത്തുന്നു.
മദ്യം നിര്മ്മിക്കുന്നവരെ വംശത്തോടെ ശൂലത്തിൽ കോര്ക്കുമെന്നു പ്രഖ്യാപിച്ചു .
ഉഗ്രസേനരാജാവിന്റെയും കൃഷ്ണന്റെയും ബാലരാമന്റെയും കല്പ്പനയെ ഭയന്ന് യാദവർ കുറെയൊക്കെ അനുസരിച്ചു .
എന്നാലും ഭഗവാന്റെ ഇച്ഛ  വേറെയായിരുന്നു .
ഉല്പ്പാത ദർശനം
യാദവകുലത്തിന്റെ സർവ്വനാശത്തിനുള്ള ലക്ഷണങ്ങൾ കണ്ടു തുടങ്ങി .
യദുക്കളുടെ  ഭവനങ്ങളിൽ ദിനംതോറും കാലൻ വിവിധരൂപങ്ങളിൽ പ്രത്യക്ഷപ്പെട്ടു തുടങ്ങി .
അവൻ കരാളനായും , കുള്ളനായും, വികടനായും , കറുത്ത കാലപുരുഷനായും , സ്തൂലനും സൂക്ഷ്മനുമായും നാനാസമയത്തു പ്രത്യക്ഷമായി .
അവനെ കാണുമ്പോൾ യാദവന്മാർ ദിവ്യാസ്ത്രങ്ങൾ പ്രയോഗിച്ചെങ്കിലും സര്വ്വഭൂതത്തിനും അന്തകനായ അവന്റെ ശരീരത്തിൽ ഒന്നും ഏറ്റില്ല .
നാട്ടിൽ എലികൾ വര്ദ്ധിച്ചു .
തെരിവുകളിലൂടെ എലികൾ ഘോഷയാത്ര നടത്തുന്നു .
അവ ഉറങ്ങുന്നവരുടെ നഖവും തലമുടിയും കരണ്ട് തുടങ്ങി .
കുടങ്ങളും , സ്ഫടിക പാത്രങ്ങളും പൊട്ടി തകര്ന്നു .
യാദവ ഗ്രിഹങ്ങളിൽ തത്തകൾ വികൃതമായി കരഞ്ഞു .
അരയന്നങ്ങൾ കൂമനെപ്പോലെയും , ആടുകൾ കുറുക്കനെപ്പോലെയും ഓരിയിട്ടു .
പശുക്കൾ കഴുതകളെയും , പട്ടികൾ പൂച്ചയെയും , എലികൾ കീരികളെയും പ്രസവിച്ചു .
കൂടാതെ ധര്മ്മിഷ്ട്ടരായ യാദവന്മാർ മഹാപാപങ്ങൾ പ്രവര്ത്തിച്ചു തുടങ്ങി .
പിതൃക്കൾ , ദേവന്മാർ , ബ്രാഹ്മണർ തുടങ്ങിയവരെ നിന്ദിച്ച അവർ , രാക്ഷസന്മാരോട് ചങ്ങാത്തവും രാക്ഷസവൃത്തികളോട് മമതയും ഉള്ളവരായിത്തീര്ന്നു.
ഗുരുജനങ്ങളെയും ആദരണീയരെയും  അവർ അവഗണിച്ചു .
സ്ത്രീകള്ക്ക് പാതിവൃത്യം നഷ്ട്ടപ്പെട്ടു .
ഭക്ഷണങ്ങളിൽ കൃമികൾ കാണപ്പെട്ടു .
ഭഗവാൻ പാഞ്ചജന്യം മുഴക്കുമ്പോൾ  കഴുതകൾ എതിർസ്വരമുണ്ടാക്കി  .
ത്രയോദേശിയിലും ചതുര്ദെശിയിലും വാവ് പ്രത്യക്ഷപ്പെട്ടു .
വെളുംപല്ല് കാട്ടി ആര്ത്തു ചിരിക്കുന്ന ഒരു ഭയങ്കരി , രാത്റിയിൽ തങ്ങളുടെ ഭവനങ്ങളിൽ കടന്നു കുട്ടികളെ പിടിച്ചുകൊണ്ടു പോകുന്നത് യാദവസ്ത്രീകൽ സ്വപ്നത്തിൽ കണ്ടു .
കൂടാതെ അഗ്നിഹോത്രാദി  ഗ്രിഹങ്ങളിൽ ഘോരമായ കഴുകന്മാർ കയറി യദുക്കളെ കൊത്തി വലിക്കുന്നതും , തങ്ങളുടെ കൊടിയടയാളങ്ങളും മറ്റും രാക്ഷസര് പിടിച്ചെടുക്കുന്നതും അവർ സ്വപ്നത്തിൽ കണ്ടു  ഭയന്നു.
ഇതിനെല്ലാം പുറമേ , അഗ്നിദേവൻ കൃഷ്ണന് നല്കിയിരുന്ന ചക്റം, ഭഗവാന്റെ പിടിവിട്ടു വാനിലേക്കുയർന്നു.
കൃഷ്ണസാരധിയായ ദാരുകൻ കണ്ടുനില്ക്കെ , ഭഗവാന്റെ രഥം കുതിരകൾ വലിച്ചുകൊണ്ടോടി സമുദ്രത്തിനു മീതെ ഉഴന്നു ചുറ്റി .
കൃഷ്ണന്റെയും ബാലരാമാന്റെയും ധ്വജങ്ങളിൽ നിന്നും അവയുടെ ദേവതകളായ ഗരുഡനും വൃക്ഷരാജാവും അന്ധര്ധാനം ചെയ്തു .
യാദവനാശം
ഇത്തരം ദുർന്നിമിത്തങ്ങൾ കണ്ടു രാമകൃഷ്ണന്മാരും മറ്റു യാദവരും ആപത്തൊഴിയാൻ ഒരു തീര്ഥയാത്ര നടത്തി .
ഉപവാസത്തിനായി അവർ പ്രഭാസം എന്ന പുണ്യപ്രദമായ സമുദ്രതീരത്തെത്തി.
ഉപവാസത്തിനായി സമുദ്രതീരത്തെത്തിയ യാദവസംഘം , ശ്രീകൃഷ്ണന്റെയും ബാലരാമന്റെയും മുന്നറിയിപ്പുകൾ വകവയ്ക്കാതെ തീറ്റിയും കുടിയും ആട്ടവും പാട്ടുമായിക്കഴിഞ്ഞു .
ശ്രീകൃഷ്ണനറിയാതെ ധാരാളം മദ്യവും അവർ കൊണ്ടുവന്നിരുന്നു .
ഈ മദ്യകുംഭങ്ങൾ ഭക്ഷണസമയത്തു അവർ തുറക്കുകയും മദ്യം ധാരാളമായി വിളംബി ആട്ടവും പാട്ടുമായിക്കഴിയുകയും ചെയ്തു .
ലോകനാഥനായ ഭഗവാൻ കൃഷ്ണൻ തങ്ങളുടെ സംരക്ഷണത്തിനായി ഉണ്ടെന്ന ധൈര്യത്തിൽ അവർ ആരെയും വകവയ്ക്കാതെ കുടിച്ചു കൂത്താടി മറിഞ്ഞു .
കൃഷ്ണന്റെ മുന്നിൽ വച്ച് ബലരാമനും സാത്യകിയും  പ്രദ്യുമ്നനും  അനിരുദ്ധനുമെല്ലാം മദ്യപിച്ചു .
ആ സമയം നേരത്തെ അവർ ഉൽപ്പാതങ്ങളിലൂടെ ദർശിച്ചിരുന്ന കാലൻ അവരെ സമീപിക്കുകയായിരുന്നു .
ആ സമയം മദ്യലഹരിയിലായിരുന്ന വീര്യവാനായ സാത്യകി ചീറിക്കൊണ്ട്  അടുത്തു മദ്യപിച്ചുകൊണ്ടിരുന്ന കൃതവർമ്മാവിനെ ചൂണ്ടിക്കൊണ്ട് ഇങ്ങനെ പറഞ്ഞു .
" യുദ്ധശിബിരത്തിൽ ചത്തതുപോലെ ഉറങ്ങിക്കിടന്ന ധൃഷ്ടദ്യുമ്‌നാദികളെ ദ്രോണപുത്രന്റെ സഹായത്തോടെ രാത്രിയിൽ പോയി വെട്ടിക്കൊന്ന നീചനെക്കുറിച്ചു കേട്ടിട്ടുണ്ടോ ? . നിന്റെ ഈ പ്രവൃത്തി യാദവര് ക്ഷമിക്കില്ല കൃതാവര്മാവേ ".
ഈ സമയം പ്രദ്യുമ്നൻ അതിനെ അനുകൂലിച്ചു .
ഇത് കേട്ടിട്ട് ചാടിയെഴുന്നേറ്റ കൃതവര്മ്മാവ് സാത്യകിയെ ചൂണ്ടി ഇങ്ങനെ പറഞ്ഞു .
" യുദ്ധക്കളത്തിൽ അർജ്ജുനന്റെ ബാണത്താൽ കയ്യറ്റ് പ്രായോപവേശം ചെയ്യാനിരുന്ന ഭൂരിശ്രവസ്സിനെ ചതിയാൽ തലയറുത്തവനാണീ സാത്യകി . നീ അത്ര വലിയ വീരനാണെങ്കിൽ ഭൂരിശ്രവസ്സു നിന്നെ എടുത്തെറിഞ്ഞു തലവെട്ടാൻ വാളെടുത്തപ്പോൾ കൊന്നൂടായിരുന്നോ ?. അർജ്ജുനനല്ലേ ഭൂരിശ്രവസ്സിന്റെ കൈവെട്ടിയിട്ട് നിന്നെ രക്ഷിച്ചത് ?. നിന്റെ വാക്കുകൾ നന്നായിട്ടുണ്ട് ".
കൃതവര്മ്മാവ് ഭൂരിശ്രവസ്സിനെ കൊന്ന കാര്യം പറഞ്ഞപ്പോൾ , സത്രാജിത്തി നെ സ്യമന്തക രത്നത്തിന് വേണ്ടി കൃതവര്മ്മാവ് വധിക്കാൻ കൂട്ടുനിന്ന കാര്യം സാത്യകിയും പറഞ്ഞു .
ഇത് കേട്ടപ്പോൾ കൃഷ്ണപത്നിയായ സത്യഭാമ കരഞ്ഞുകൊണ്ട് കൃഷ്ണന്റെ മടിയിൽ വീണു അദ്ദേഹത്തെ പ്രകോപിപ്പിച്ചു .
കൃഷ്ണൻ രൂക്ഷമായി കൃതവർമ്മാവിനെ നോക്കി .
കോപത്താൽ വിറച്ച സാത്യകി,  വാളെടുത്തു ഒറ്റവെട്ടിനു കൃതവർമ്മാവിന്റെ തല തെറിപ്പിച്ചു .
കൃതവർമ്മാവിന്റെ ആൾക്കാർ ഓടിക്കൂടി സാത്യകിയെ നേരിട്ടു .
സാത്യകിയെ സഹായിക്കാൻ പ്രദ്യുമ്നനും രംഗത്തെത്തി .
യാദവന്മാർ രണ്ടു ചേരികളായിത്തിരിഞ്ഞു യുദ്ധം തുടങ്ങി .
അവർ ആയുധങ്ങളെടുത്തു അന്യോന്ന്യം യുദ്ധം ചെയ്തു .
അത്തരത്തിൽ ഘോരമായ സംഘട്ടനം യാദവന്മാർ തമ്മിൽ നടന്നു .
ആ സംഘട്ടനത്തിൽ വച്ച് പ്രദ്യുമ്നനും സാത്യകിയും കൊല്ലപ്പെട്ടു .
കൃഷ്ണന് ഇത് സഹിക്കാനായില്ല .
അദ്ദേഹം അടുത്തു വളർന്നു നിന്നിരുന്ന കുറെ എരക പ്പുല്ലുകൾ പറിച്ചെടുത്തു .
അതുകൊണ്ടു അടുത്തു നിന്നിരുന്ന യാദവന്മാരെ തല്ലിക്കൊന്നു .
ഇതുകണ്ട് മറ്റ് യാദവരും , ഇരകപ്പുല്ലുകൾ പറിച്ചെടുത്തു തല്ലു തുടങ്ങി .
ഈ എരകപ്പുല്ലുകൾ അത്യധികം ശക്തവും ഇരുമ്പുലക്ക പോലെ ദൃഢവും , മർത്ത്യരുടെ മസ്തകഭേദിയുമായിരുന്നു .
യാദവന്മാർ അതെടുത്തു പരസ്പരം തല്ലിക്കൊന്നു .
ഒടുവിൽ ആ രംഗത്തു കൃഷ്ണനും ബലരാമനും ബാഭ്രുവും കൃഷ്ണസാരഥിയായ ദാരികനും മാത്രം ശേഷിച്ചു .
രാമകൃഷ്ണ പ്രയാണം
ഈ സമയം കൃഷ്ണജ്യേഷ്ഠനായ ബലരാമൻ ഒരു വൃക്ഷച്ചുവട്ടിൽ ധ്യാനനിരതനായിരിക്കുകയായിരുന്നു .
കൃഷ്ണനും ദാരുകനും ബഭ്രുവും അവിടെയെത്തിചേർന്നു .
യാദവനാശം അർജുനനെ ധരിപ്പിക്കുവാൻ കൃഷ്ണൻ ദാരുകനെ ഹസ്ഥിനാപുരിയിലേക്ക് അയച്ചു .
തുടർന്ന് സ്ത്രീകളെ ആശ്വസിപ്പിക്കാനായി ഭഗവാൻ ബഭ്രുവിനെ കൊട്ടാരത്തിലേക്കു അയച്ചു .
എന്നാൽ വഴിയിൽ വച്ച് വേടകൂടത്തിന്റെ അമ്പേറ്റ്‌ ബഭ്രു മരിക്കുന്നതു കൃഷ്ണൻ കണ്ടു .
ശേഷം ഭഗവാൻ തന്നെ സ്വയം കൊട്ടാരത്തിൽ ചെന്ന് സ്ത്രീകളെ ആശ്വസിപ്പിക്കുകയും , അര്ജുനൻ വന്നു അവരെ രക്ഷിക്കുമെന്ന് അറിയിക്കുകയും ചെയ്തു .
ഉടനെ തന്നെ കൃഷ്ണൻ വസുദേവനോട് യാത്രചോദിച്ചു ബലരാമസമീപമെത്തുന്നു .
ആ സമയം ബലരാമന്റെ വായില്ക്കൂടി ഒരു ശ്വേതനാഗം ഇഴഞ്ഞിറങ്ങി സമുദ്രത്തിലൂടെ പാതാളത്തിലേക്ക് പോകുന്നത് ഭഗവാൻ കണ്ടു .
ബലരാമന്റെ ആത്മാവായ അനന്തനാഗം , മറ്റു നാഗരാജാക്കന്മാരുടെ പൂജയേറ്റു , സകല സിദ്ധന്മാരാലും സേവിതനായി അനന്തകലയെന്ന സ്വധാമാത്തിലേക്ക് തിരികെപ്പോയി .
ഭഗവാൻ വനത്തിലൂടെ നടന്നു .
അദ്ദേഹം യോഗത്തെ അവലംബിച്ച് പാദങ്ങൾ ഉയര്ത്തിപ്പിടിച്ചു നിലത്തു ശയിച്ചു .
ആ സമയം , കാലചോദിതനായ ജര: എന്ന വേടൻ അമ്പും വില്ലുമായി മൃഗവേട്ടയ്ക്ക് അവിടെയെത്തിച്ചേർന്നു .
അവൻ ദൂരെനിന്നും കൃഷ്ണപാദങ്ങൾ ദർശിച്ചു, ഒരു മാൻ എന്ന് തെറ്റിദ്ധരിച്ചു ഭഗവാന്റെ പാദങ്ങളിലേക്കു അസ്ത്രമയച്ചു .
അത് ഭഗവാന്റെ കാൽ വെള്ളയിലെ മര്മ്മസ്ഥാനത്തു പതിച്ചു .
ഓടിയെത്തിയ വേടൻ അതി ദുഃഖത്തോടെ കരഞ്ഞു കൊണ്ട് ഭഗവാനോട് ക്ഷമിക്കണേ എന്ന് കെഞ്ചി .
ഭഗവാൻ അവനെ ആശ്വസിപ്പിച്ച ശേഷം വിഷ്ണുരൂപത്തിൽ വൈകുണ്ഠത്തിലേക്കു യാത്രയായി .
അതോടെ ഭൂമിയിൽ കലിയുഗത്തിന്റെ ആരംഭമായി .
അർജ്ജുനൻ ദ്വാരകയിൽ
ശ്രീകൃഷ്ണൻ പറഞ്ഞയച്ച ദാരുകൻ ഹസ്തിനപുരത്തിൽ എത്തി കൃഷ്ണ സന്ദേശം അർജ്ജുനനെ അറിയിച്ചു.
കൃഷ്ണന്റെ മരണവും യദുനാശവും പാണ്ഡവർ ആദ്യം വിശ്വസിച്ചില്ല .
ഭീമൻ പോലും ഭയന്നുപോയി .
തന്റെ പുരിയിലെ ജനങ്ങളെ രക്ഷിക്കണമെന്നും ദ്വാരകയെ ഉടൻ സമുദ്രം വിഴുങ്ങുമെന്നും കൃഷ്ണൻ അര്ജുനനോട് പറയാനായി ദാരുകനെ ഏൽപ്പിച്ചിരുന്നു .
അര്ജുനൻ ഉടനെ ദ്വാരകയിലേക്ക് യാത്രയായി .
വസുദേവരോട് അടുത്ത നടപടിയെ പറ്റി ആലോചിക്കാൻ എത്തിയ അർജ്ജുനനോട് ദീനനായി വസുദേവൻ വിലപിക്കുകയും കൃഷ്ണമഹിമയെപ്പറ്റി പ്രസ്താവിക്കുകയും ചെയ്തു .
നിരാലംബരായി വിലപിക്കുന്ന സ്ത്രീജനങ്ങളെ നോക്കി അർജ്ജുനൻ ഇങ്ങനെ പറഞ്ഞു .
" ഞാൻ ശേഷിച്ച വൃഷ്ണി -അന്ധക ജനങ്ങളെക്കൂട്ടി ഇന്ദ്രപ്രസ്ഥത്തിലേക്കു പോകുവാൻ തീരുമാനിച്ചിരിക്കുന്നു . ഇന്ദ്രപ്രസ്ഥത്തിൽ നിങ്ങളുടെ രാജാവ് അനിരുദ്ധപുത്രനായ വജ്രനായിരിക്കും . ഇന്നേക്ക് ഏഴാം നാൾ സൂര്യനുദിക്കുമ്പോൾ ഈ ദ്വാരകയെ സമുദ്രം വിഴുങ്ങുന്നതാണ് . അതിനാൽ എത്രയും വേഗം നമുക്കിവിടെനിന്നും പുറപ്പെടണം ".
അന്നുരാത്രി അതീവദുഃഖത്തോടെ അർജ്ജുനൻ അവിടെ കഴിച്ചുകൂട്ടി .
അതിനടുത്ത ദിവസം കൃഷ്ണപിതാവായ വസുദേവൻ യോഗബലത്താൽ ദേഹം വെടിഞ്ഞു .
വസുദേവരുടെ ദേഹം സംസ്ക്കരിക്കപ്പെട്ടു .
വസുദേവരുടെ ദേഹത്തെ പുല്കിക്കൊണ്ടു അദ്ദേഹത്തിൻറെ നാല് പത്നിമാരായ രോഹിണി , മദിര , ഭദ്ര , ദേവകീദേവി എന്നിവർ ചിതയിലെരിഞ്ഞു സ്വർഗ്ഗം പൂകി .
അർജ്ജുനനും ദാരുകനും ഏറെ തിരച്ചിലിനോടുവിൽ, ബലരാമന്റെ ഭൌതിക ശരീരം ഒരു വൃക്ഷ ച്ചുവട്ടിൽ കണ്ടെത്തി.
വീണ്ടും നടത്തിയ തിരച്ചിലിനൊടുവിൽ കൃഷ്ണ ശരീരവും അർജ്ജുനൻ ദർശിച്ചു.
ദുഃഖം ഉള്ളിലടക്കി അർജ്ജുനൻ ആ വിശിഷ്ടദേഹങ്ങൾ ദ്വാരകയിൽ എത്തിച്ചു.
തുടർന്ന് അർജ്ജുനൻ പ്രഭാസതീരത്തെത്തി മരണപ്പെട്ട യദുക്കൾക്കു ശേഷക്രിയകൾ നിർവ്വഹിക്കുകയും , രാമകൃഷ്ണന്മാരുടെ ശരീരങ്ങൾ ദഹിപ്പിക്കുകയും ചെയ്തു .
ബലരാമപത്നിയായ രേവതീദേവി അദ്ദേഹത്തിൻറെ ചിതയിൽ എരിഞ്ഞമർന്നു ഭർതൃലോകം പുൽകി .
കൃഷ്ണന്റെ പ്രധാന പത്നിമാരും , മറ്റു ഭാര്യമാരായ 16000 പേരും അർജ്ജുനനോടൊപ്പം ഇന്ദ്രപ്രസ്ഥത്തിലേക്കു യാത്രയായി .
ആയുധധാരികളായ യാദവയോദ്ധാക്കളാർ അകമ്പടി സേവിതരായി ഉത്തമഹയങ്ങളെപ്പൂട്ടിയ തേരുകളിൽ സുന്ദരികളായ യദുവംശമഹിളകൾ അർജ്ജുനനോടൊപ്പം ഇന്ദ്രപ്രസ്ഥത്തിലേക്കു യാത്രചെയ്തു .
വൻകടൽ പോലെ വിശാലമായ വൃഷ്ണിജനത്തെ രതിശ്രേഷ്ഠനായ അർജ്ജുനൻ നയിച്ചു .
യാദവർ  വജ്രനെ മുന്നിലാക്കി , മഹാധനങ്ങൾ നിറഞ്ഞ ഭാണ്ഡങ്ങളുമേന്തി അർജ്ജുനനോടൊപ്പം യാത്രചെയ്തു .
അവർ പിന്നിടുന്ന ദ്വാരകയുടെ ഭാഗങ്ങളെല്ലാം സമുദ്രം വിഴുങ്ങിക്കൊണ്ടിരുന്നത് അവരെ അത്ഭുതപ്പെടുത്തി .
വൃഷ്ണ്യന്ധകർ അർജ്ജുനനോടൊപ്പം ദ്രുതത്തിൽ വാഹനങ്ങളിൽ പാഞ്ഞു .
അങ്ങനെ ആ ജനസമൂഹം വിശാലമായ പഞ്ചനദ പ്രദേശത്തെത്തി .
മൃഗങ്ങളെയും മറ്റും സ്വതന്ത്രരാക്കി മഹാധനങ്ങൾ നിറഞ്ഞ ഭാണ്ഡക്കെട്ടുകളെല്ലാം ഇറക്കിവച്ചിട്ടു അവർ സുന്ദരമായ ആ പ്രദേശത്തു വിശ്രമിച്ചു .
എന്നാൽ ആ പ്രദേശത്തു താമസിച്ചിരുന്ന നീചന്മാരായ ദസ്യുക്കൽ ഇതെല്ലാം ശ്രദ്ധിക്കുന്നുണ്ടായിരുന്നു .
ഇടയന്മാരായ അവർ  വളരെയേറെ ധനവും സുന്ദരികളായ സ്ത്രീകളുമുള്ള ആ മഹാസംഘത്തെ നയിക്കാൻ അർജ്ജുനൻ മാത്രമേയുള്ളൂവെന്നു കണ്ട് സംഘം ചേർന്ന് ഒരു ഗൂഢാലോചന നടത്തി .